alibayram/wikipedia-40-langs huggingface dataset:
سوزان تميم

سوزان تميم (23 سبتمبر 1977 - 28 يوليو 2008)، مغنية لبنانية اتعرفت بعد ما كسبت مسابقة استديو الفن سنة 1996. سوزان لقوها مقتولة فى شقتها فى دبى و اتهم بقتلها محسن السكرى ظابط مباحث امن دولة مصرى (اتحكم عليه بسجن مؤبد) و اتهم بالتحريض على الجريمة السياسى و راجل الاعمال المصرى هشام طلعت مصطفى (اتحكم عليه ب15 سنة سجن).

حياتها 
سوزان درست فى كلية صيدله بس مكملتش دراسه بعد ما اتقدمت فى برنامج ستوديو الفن سنة 1996 و كسبت. اتجوزت مرة و اتطلقت و بعدين اتجوزت تانى مرة من منظم الحفلات اللبنانى عادل معتوق, و طلبت الطلاق منه و بسبب رفضه الطلاق و خلافات شخصيه انفصلت عنه و عاشت فى القاهرة, مصر. اتمنعت من الغنا او اى نشاط فنى فى مصر و اتمنعت القنوات الفضائيه من إذاعة اى اغانى ليها بعد ما جوزها عادل معتوق رفع عليها قضية.

البوماتها 
 البوم ساكن قلبي (2003)
 كمان سجلت اخر البوماتها مع شركةعالم الفن, و اتصورت لها ڤيديو كليپ لاغنية يصعب عليا فى سويسرا.
ومسرحيه غاده الكامليا

قتلها 
لقوها مقتولة يوم 28 يوليو 2008 فى شفتها فى دبى بعد ما ضربها القاتل بسكينه فى رقبتها و يوم 10 اغسطس نفا بوليس دبى الاخبار اللى نقلتها الجرانين و سايتات النت على ان جثتها اتشوهت. تانى يوم اعلنوا ان القاتل اتصور بكاميرات امن البرج اللى كانت سوزان ساكنه فيها فى منقطة مارينا فى دبى و ان القاتل اتقبض عليه فى بلد تانيه. فى نفس الوقت قبض البوليس فى مصر على محسن السكرى, و اللى بيشتغل ظابط امن مدنى فى لوكانده من اللوكاندات, واللى اعترف انه اخد مبلغ كبير من رجل اعمال كبير و معروف عشان يقتلها (اتعرف بعدها انه هشام طلعت مصطفى). اتحالوا للمحاكمة و اتحكم عليهم بالاعدام و بعد الطعن اللى قدموه يوم 28 سبتمبر 2010 اتخفف الحكم و بقى مؤبد للسكرى و 15 سنه لهشام طلعت مصطفى.

مواليد 1977
وفيات 2008
مغنيات لبنانيات
لبنانيين عاشو فى الامارات
شاختيورسك

شاختايورسك ( Шахтёрск;  塔路 Tōro) هى مدينه روسيه فى اوبلاست ساخالين (جزيره روسيه شمال اليابان). عدد سكان شاختيورسك 10,643 انسان.

مدن روسيا
اوبلاست ساخالين

اوبلاست ساخالين ( Сахали́нская о́бласть Sakhalinskaya oblast) هى اوبلاست/محافظه روسيه موجوده فى جزيرة ساخالين شمال اليابان.

سكان الاوبلاست 
عدد سكان الاوبلاست 546,695 انسان متوزعين على الاساس ده:

 روسيين: 84.3%
 كوريين: 5.4%
 اوكرانيين: 4.0%
 تتاريين: 1.3%
 بيلاروسيين: 1.0%
 موردوڤيين: 0.5%
 نيڤخسيين: 0.5%
 تشوڤاشيين: 0.2%
 ارمينيين: 0.2%
 ازريين: 0.2

اوبلاستات روسيا
بدلة فضا

بدلة الفضا أو بدلة الفضاء (بالانجليزى: Space suit) هى بدله كاملة بيدخل جواها رواد الفضاء عشان تحميهم فى الفضاء الخارجى من درجات الحرارة الواطية، وتوفر ليهم اوكسيجين. أول بدلة فضاء اخترعت من الاتحاد السوفييتى واتلبست من يورى جاجارين (أول انسان فى الفضاء) فى 1961 و كانت من طراز SK-1. البدلة ما بتحميش من الأشعة الكونية عشان الحماية منها بتتطلب بدل تقيلة مصنوعة من مواد زى الرصاص، ورواد الفضاء بيتعرضوا لكميات كبيرة من الأشعة الضارة ديه فى الاقامات الطويلة فى الفضاء.

لازم تشمل أى بدلة فضاء على طرق تزويد بالاوكسيجين والتخلص من تانى أكسيد الكربون، بنية مساعدة للحركة، تعديل حراري، ضغط داخلى منتظم، طرق لتجميع الفضلات، وجهاز اتصال.

معرض الصور 

هدوم
اوكسيجين

الاوكسيچين ( Oxygen,  ὀξύς  oxys ”أسيد“,  حاد, -γενής  -genēs ”منتِج“,  اللى بيعمل) هو عنصر كيماوى موجود فى الجدول الدورى وليه الرمز O والعدد الذرى/atomic number 8 (8O).

انتشار 
عنصر الاوكسيچين منتشر اوى، وهو موجود مش على الارض بس، هو موجود فى كل الكون, واكتر حاجه بتبقى مرتبطه مع عناصر تانيه. الاوكسيچين المش مرتبط (بيسموه الاوكسيچين الجزيئى, O2) اتوجد على سطح الارض عشان ناتج لعمليات التأيض/metabolism للبكتريا وبعدين تواجد الاوكسيچين الحر فى الغلاف الجوى بعد كده فى العصر الچيولوچى ولحد دلوقتى بيتنتج من النبات, اللى بينتجه فى عمليات التمثيل الضوئى . الاوكسيچين نسبته 20.8% من حجم الهوا.

ميه 
الهايدروجين هوه عنصر كيمياوى عدده الذرى 1 و بكده بيكون ابسط ذره فى الكون دا كله و الرمز بتاعه هوه H. الهايدروجين ماده مالهاش لا طعم و لا لون و لا ريحه و موجود فى الارض على هيئة غاز. الهايدروجين بيشكل نسبة مهمه من المركبات العضويه و هوه موجود كمان فى تركيب الميه (ذرتين هايدروجين و ذرة اوكسيجين بيعملو جزيئ مايه واحد).الهايدروجين كمان موجود فى الشمس و بقيت النجوم و الاندماج النووى بتاعه هناك هو المسئول عن توليد الطاقه الشمسيه.

اكتشاف 
كارل ڤيلهيلم شيلى اكتشف الاوكسيچين سنة 1771 و چوزيف بريستلى اكتشف الاوكسيچين سنة 1774.

لينكات برانيه 
 
 جدول دورى

مصادر 

عناصر كيمياويه
الغلاف الجوى

الغلاف الجوى ( atmosphere) هو طبقة غازات بتحوط كوكب. الغلاف الجوى بيتمسك بالجاذبيه.

الغلاف الجوى بتاع الارض بيتكون من نيتروجين (78.1%) و اوكسيجين (20.8%), مع كميات صغيره من: أرجون (0.9%), كاربون ديوكيسد (~ 0.035%), بخار مايه, و غازات تانيه. الغلاف الجوى بيحمى الحياه على الارض عشان هو بيمُص اشعاع الاشعه فوق بنفسجى  من الشمس, و بيوزن درجة الحرار ع الارض بين اليوم و الليل.

الغلاف الجوي(ويسمي الغلاف الغازي) يحتوي علي اربع طبقات (التروبوسفير,والميزوسفير,والستراتو سفير,والايونوسفير)
يصل ارتفاعه الي حوالى 675كيلو متر ويتكون من عدد من الغازات ,وتتركز الغازات الثقيلة منه فى الجزء السفلي,وعلي الرغم من قلةالغازات الا انها تلعب دورا هاما فى كيمياء الجو وطبيعته كمان يحتوي الهواء علي نسبة من بخار الماء,وتختلف من منطقة لاخري وعادة ما بتتسما باسم الرطوبة النسبية.
طبقات الغلاف الغازي :
اولا:التروبو سفير:
تمتد من سطح الارض وحتي ارتفاع يتراوح بين 13/8 كم وفي دى الطبقة تقل درجة الحرارة بالارتفاع الي اعلي,وتحتوي علي معظم الاكسجين وتانى اكسيد الكربون وبخار الماء.
ثانيا:الستراتو سفير:
توجد علي ارتفاع يتراوح بين50/13 كم ,وتتميز بثبات درجة حرارتها,ويمكن تقسيمها الي ثلاث طبقات ثانوية :
1ـ طبقة سفلي وتتميز بصفاء الهواء استقراره.
2ـطبقي وسطي هيا تعرف بطبقة الاوزون.
3ـطبقة عليا.
تالتا:الميزو سفير:
وهي تمتد من85/50 كم ،وهي ابرد الطبقات.
رابعا:اليونو سفير:
وهي علي ارتفاع 675/85 كم ,وتتكون من الغازات الخفيفة جدا .
وهذه الطبقات الهائلة فى السمك تمنع جزءا كبيرا من اشعة الشمس الضارة والاشعة الكونية وخاص الاشعة الفوق بنفسجية.

علوم
اكبر عبدى

اكبر عبدى هو ممثل و كوميدي إيراني. ولد في طهران سنة 1960.

فيلموجرافيا 
 Ekhrajiha (2007)
 Ali and Danny (2002)
 Noon o Eshgh o Motor 1000 (2003)
 Claws in the Dust (1997)
 Pak bakhteh (1995)
 Adam barfi (1995)
 Honarpisheh (1993)
 Del Shodegan (1992)
 Nassereddin Shah, Actor-e Cinema (1992)
 Ey Iran (1990)
 Dozde aroosakha (1990)
 Ejareh-Neshinha (1986)
 Mardi ke moosh shod(1985)

لينكات برانيه 
 IMDB

مواليد 1960
ممثلين ايرانيين
جلاب آدينه

جلاب آدينه ( گلاب آدینه) هى ممثله ايرانى. انولدت فى سنندچ سنة 1953. ابوها هو الروائى الايرانى حسینقلی مستعان. وهى متزوجة من الممثل مهدى هاشمى ولديها منه بنت نورا هاشمى وهى ممثله أيضاً.

فيلموجرافيا 
 Rusari Abi (1995, اللى متحجبه بلون ازرق)
 Fasl-e panjom (1997, فصل السنه الخامس)
 Zir-e poost-e shahr (2001, تحت بشرة المدينه)
 Zendan-e zanan (2002, سجن الستات)
 Mehman-e Maman (2004, ضيف ماما)

لينكات برانيه 
 IMDB

مواليد 1953
ممثلين ايرانيين
مهناز افشار

مهناز افشار هى ممثله ايرانيه. اتولدت فى طهران فى 11 يونيه سنة 1977.

فيلموجرافيا

لينكات برانيه 
 IMDB

مصادر 

مواليد 1977
ممثلين ايرانيين
ميديللين

ميديللين (Medellín) هى تانى اكبر مدينه فى كولومبيا بعد العاصمه بوجوتا. عدد سكانها حوالى 2,400,000 انسان.
تقع في وادي أبورا أقصى شمال جبال الانديز. يبلغ عدد سكان المدينة 2.4 مليون نسمة حسب إحصاء سنة 2005 بينما تبلغ مساحتها 382 كيلومتر مربع.

فيها أسس بارون المخدرات بابلو اسكوبار ما يعرف بكارتيل ميديلين (بالإسبانية: Cartel de Medellín) اكبر وأشهر تكتل لتجارة المخدرات في العالم. و بعد مطالبة الولايات المتحدة الامريكية بتسليم إسكوبار وافقتها في ذلك حكومة كولومبيا ما أدى إلى تعرض المدينة للعديد من عمليات الإغتيال والتفجير من طرف عصابة إسكوبار لثني الحكومة عن قرار التسليم.

مصادر 

مدن كولومبيا
مورمون

المورمونيه ( Mormonism) هى طايفه مسيحيه. اتباعها بيتبعو كنيسة يسوع المسيح لقديسى الايام الاخيره وهى كنيسه ليها اكتر من 12 مليون عضو فى العالم.
العقيده الدينيه دى اسسها چوزيف سميث سنة 1830 واتباع الكنيسه المورمونيه بيسمو جوزيف سميث "النبى".
المورمونيين بيعتقدو فى و بيمارسو تعدد الزوجات يعنى الراجل يتجوز كذا واحده . لكن قوانين الولايات المتحده حظرت ده .

بعد موت سميث، اختار معظم المورمون بريجهام يونج (Brigham Young) ليكون رئيس لهم. ولقد توجه بريجام بهم نحو جبال روكي أطلقوا على أنفسهم اسم أتباع كنيسة يسوع المسيح لقديسى الايام الاخيره (LDS Church). وتفرع من المورمونية عدد من الطوائف المستقلة صغيرة العدد، ومن أشهرها المورمونية الأصولية (Mormon fundamentalism) اللي تسعى للحفاظ على الممارسات والمعتقدات كما هيا زى تعدد الزوجات اللى منعت ممارسته كنيسة يسوع المسيح لقديسي الأيام الأخيرة.

مصادر 

مسيحيه
هدى عزرا نونو

هدى عزرا نونو ( הודא עזרא נונו) سياسيه يهوديه بحرينيه. وكانت عضوه فى مجلس الشورى البحرينى. وهى الآن سفيرة البحرين فى واشينطون.

مصادر 

مواليد 1964
يهود بحرينيين
سياسيين بحرينيين
نسويين بحرينيين
كنيس البحرين

كنيس البحرين هو كنيس بيستعمل للطايفه اليهوديه الصغيره فى البحرين. و الكنيس ده موجوده فى شارع صعصعه فى المنامه و بتديره عيلة نونو اليهوديه, و الكنيس ده معاه مقبره صغيره لليهود.

البحرين
كنيس
معابد
معابد يهوديه
كنيس فى البحرين
مهدى هاشمى

مهدى هاشمى قرمزى هو ممثل ومخرج ايرانى. اتولد فى لنجرود ( لنگرود) سنة 1946. وهو متجوز الممثله جلاب آدينه. درس الفن فى جامعة طهران واتخرج منها سنة 1973. ابتدا الشغل فى الفن سنة 1969، واكتر فترة نشاط ليه كانت بين 1981 و1996.

لينكات برانيه 
 IMDB

مواليد 1946
ممثلين ايرانيين
مطار ابادان الدولى

مطار آبادان الدولى ( فرودگاه بین‌المللی آبادان) هو مطار ايرانى فى مدينة أبادان فى محافظة خوزستان. وهو تانى مطار دولى فى المحافظه بعد مطار اهواز الدولى.

لينكات برانيه 
 flightstats.com

مصادر 

مطارات ايران
مطار تبريز الدولى

مطار تبريز الدولى ( فرودگاه بین المللی تبریز) هو مطار ايرانى فى مدينة تبريز. الجيش الايرانى كمان بيستعمل المطار ده.

خطوط وشرکات طیران 
 طیران آتا (طهران، مشهد، شیراز، کیش، الاهواز، اسطنبول)
 ايران للطيران (طهران،مشهد،أصفهان، جدة)
 طيران ماهان (کرمان، بغداد، نجف، جدة)
 طیران الاسمان الایران (طهران، مشهد، شیراز)
 كاسبيان ايرلاينز (عسلویه، قشم، طهران)
 الخطوط الجوية التركية (اسطنبول)
 الخطوط الجوية العربية السعودية (جدة، المدينة المنورة)
 فلاى دبى (دبى)
 الخطوط الجوية الأذربيجانية (باکو)

مصادر 

مطارات ايران
مطار اهواز الدولى

مطار اهواز الدولى ( فرودگاه اهواز) هو مطار ايرانى فى مدينة اهواز وهو اهم مطار فى محافظة خوزستان.

من الشركات اللى بتشتغل فى المطار:
 ايران اير
 طيران اسمان (هواپیمایی اسمان)
 ماهان اير (هواپیمایی ماهان)
 كيش اير

مصادر 

مطارات ايران
سمير زيد الرفاعى

سمير زيد الرفاعى (إتولد 1 يوليه, 1966)
هو رئيس وزرا الاردن من 9 ديسمبر سنة 2009. اتولد فى عمان عاصمة الاردن. ابوه كمان كان رئيس وزرا الاردن وسفير الاردن فى المملكه المتحده.

نوتات 

مواليد 1966
اردنيين فلسطينيين
سياسيين اردنيين
الحسين بن عبد الله التانى

الامير الحسين بن عبد الله التانى (اتولد فى 28 يونيه سنه 1994) هوا ولى عهد الاردن, و هوا اكبر ولاد الملك عبد الله التانى بن الحسين ملك الاردن و الملكه رانيا الياسين.

حياته 
فى 17 اغسطس سنة 2022 نشر الديوان الملكى الهاشمى عن خطوبة الامير الحسين من الآنسه رجوه آل سيف ابنه خالد بن مساعد آل سيف و عزه بنت نايف السديرى بنت ابن عم الملك سلمان ملك المملكه العربيه السعوديه.

لينكات برانيه

مصادر 

 

امرا اردنيين
اولياء عهد الاردن
الاسره الهاشميه الاردنيه
اردنيين فلسطينيين
اردنيين بريطانيين
متعلمين فى جامعه جورجتاون
ويكيبيديا اسبانى

ويكيپيديا اسپانى ( Wikipedia en español) هى نسخه من مجموعة Wikipedia. النسخه دى موجهه للى بيفهموا و بيتكلموا اسپانى. ابتدت يوم 1 مايو 2001 و وصلت لـ 100,000 مقاله على 8 مارس 2008. بتعتبر اكبر سابع نسخة ويكيپيديا موجوده من حيث عدد المقالات فيها حوالى 653,000 مقالة.

ويكيبيديات
كيميا

الكيميا ( Chemistry;  Chimie;  Chemie) هو العلم اللى بيدرس الماده ومراحل التغيير بتاعتها. فيه اختلاف كبير على اصل اسم "الكيميا".
علم الفيزيا كمان بيناقش الماده، بس الفرق بينهم ان الفيزيا بتناقش اساسيات الماده، والكيميا بتناقش كل حاجه فى الماده من التكوين، والسلوك، والهيكل، وخصايص المادة، والتغييرات اللى بتمر فيها التفاعلات الكيماويه. وكمان الفيزيا بتركز على دراسة الذرات والجزيئات والكريستالات فى الحاجات المتعلقه بالطاقه والكون.

فروع 
الكيميا بيتفرع منها علوم تانيه:

 الكيميا التحليليه (هى دراسة التركيب الكيماوى بتاع المواد الطبيعيه والصناعيه. الخصايص اللى بتتدرس فى الكيميا التحل بعديه هى الخصايص الهندسيه زى شكل الجزيئات/molecules وتوزع الذرات/atoms جواها لـ خصايص التركيب وتحديد المكونات من العناصر).
 البيوكيميا (هى علم بيشوف العمليات الكيماويه اللى بتحصل جوا الكائن الحى).
 الكيميا المش عضويه .
 الكيميا العضويه (هى علم بيدرس تركيب وخصايص وتفاعلات المركبات العضويه ).
 الكيميا الفيزيائيه (هى علم بيدرس الاصل الفيزيائى بتاع التفاعلات والانظمه الكيماويه. وبيدرس تغييرات حالات الطاقه فى التفاعلات الكيماويه).

احمد زويل الحايز على جايزة نوبل فى الكيميا اشهر عالم كيميا مصرى.

لينكات برانيه

مصادر
ابادان

آبادان ( ) هى مدينه ايرانيه فى محافظة خوزستان، قريبه اوي من مدينة البصرة العراقيه، و اكتر سكان المدينه بيتكلمو فارسى و عربى و شوية ناس بيتكلمو او اذرى او كردى او ارمنلى. فى المدينه موجود مطار دولى: مطار آبادان الدولى.

لنكات برانيه 

مدن ايران
نجدى

النجدى هو لغه محكيه من انواع الغه العربى. بيتكلموها فى منطقة نجد فى وسط السعوديه، وبيتكلمها حوالى 9 مليون انسان. بتتقسم لأربع لهجات:
 النجدى الشمالى: فى الزلفى والقصيم وجبل شمر.
 النجدى الوسطى: فى العاصمه الرياض والمدن الصغيره القريبه منها.
 النجدى الجنوبى: فى مدينة الخرج والمدن الصغيره القريبه منها.
 النجدى البدوى: القبايل بيتكلمو النجدى البدوى. واللهجه دى موجوده عند القبايل البدويه كمان فى الاردن وسوريا والعراق.

مصادر 

لغات
حزب باراتيا جاناتا

حزب باراتيا جاناتا ( ,  Bhāratīya Janatā Pārṭī , ”حزب الشعب الهندى“) هو حزب سياسى قومى هندى. سياما پراساد موكيرچى اسس الحزب سنة 1980. الحزب بيؤيد سياسة السوق الحر الرأسماليه.

احزاب هنديه
جامعة الكويت

جامعة الكويت هى الجامعه الكويتيه الحكوميه الوحيده. اتأسست سنة 1966 وفيها 17 كليه.

شوف كمان 

 عبدالله النفيسي

مصادر 

جامعات
بيشكيك

بيشكك ( Бишкек) هى عاصمة كيرجيزستان ومركز محافظة تشوى. عداد سكانها سنة 2005 كان حوالى 900,000 انسان. المدينه اتأسست سنة 1878 وفيها قلعه روسيه بإسم پيشپيك (Пишпек). بين سنة 1926 و1991 كان اسمها فرونزه (Фрунзе)، على اسم القائد العسكرى البلشڤى، ميخائيل فرونزه.

التعليم 
المراكز التعليميه فى بيشكك هى:

مصادر 

مدن كيرجيزستان
لغه ماليالامى

[[File:Malpublicinfoboard.JPG|thumb|180px|left|كتابه بالماليالام فى كيرالا

اللغه الماليالام (മലയാളം malayāḷam ) هى لغه من لغات الهند و واحده من اللغات الدراڤيديه الاربعه . بيتكلمها حوالى 35,893,990 انسان، متوزعين فى: كيرالا، لاكشاديپ، كرناتكا، جزر أندامان و نيكوبار و بين العمال الهنود فى الخليج الفارسى. اللغه بتتكتب بالخط الماليالام (من عيلة الخطوط البراهميه/إنديك).

متكلمين 
عدد الناس اللى بتتكلم ماليالام فى الخليج العربي:

عايش منهم 105,655 فى امريكا، 26,237 فى المملكه المتحده، 15,600 فى بلاد اوروپا التانيه، 11,346 فى كانادا، 10,636 فى ماليزيا، 7,800 فى سينجاپوره و 1,418 فى اوستراليا و نيوزيلاندا.

الماليالام اتفرع من اللغه التاميل القديمه فى القرن الساتت، و اللغه دى كمان اتفرع منها اللغه التاميل الحديثه.

قبل الماليالام ماكانش فيه لغه لوحدها، التاميلى القديم هو اللى كان بيستخدم فى الادب و المحاكم فى المنطقه اللى كان اسمها تاميلاكام |Tamiḻakam| و هى دوله واسعه كانت موجوده فى جنوب الهند و سريلانكا وجزر مالديڤ.

معنى الكلمه (ماليالام) 

اصل كلمة ماليالام جاى من الكلمه (mala) ”الجبل“ و (alam) ”ارض“. كلمة مالايلى malayali بتشير للناس اللى كانو ساكنين فى الجبال ورا منطقه جات الغربيه (|Ghat|). الماليالام هى اللغة اللى إتكلموا بيها هناك. وفى نظريه تانيه بتقول ان الاصل من (mala) و(azham) ”محيط“ -وبيشير لـ جبال ساهيا وبحر العرب اللى بيحوط كيرالا. وبعدين (Malayazham) بقت (Malayalam) لإن الاسم الاول صعب شويه.

طريقة الكتابه 

فى التاريخ، الماليالام اتكتب بخطوط كتيره. من الخطوط دى ڤاتيزوتو |Vattezhuthu|، كوليزوتو |Kolezhuthu|) و مالايانما |Malayanma|). لكن خط جرانتا |Grantha|)  هو اللى كان ليه الاثر لتطوير الخط الماليالام الحديث.

الخط الماليالام بيتكوّن من 53 حرف، ستاعشر حرف منهم اصوات (vowels)، و 37 حرف منهم حرف ثابت (consonant). سنة 1981 الخط الماليالام القديم اتبدل و اتطور لـ خط جديد.

لينكات برانيه

مصادر 

لغات
خط كوليزوتو

كوليزوتو (|Kolezhuthu|)، هو واحد من اقدم الخطوط و انظمة الكتابه فى جنوب الهند. الخط ده كان بتتكتب بيه اللغه الماليالام.

الكوليزوتو هو من نفس عيلة الخطوط اللى بتنتمى ليها خط مالاياناما |Malayanma| و ڤاتيزوتو |Vattezhuthu|.

مصادر 

لغات
المان بلطيقيين

الالمان البلطيقيين ( Deutsch-Balten او Baltendeutsche) هما مجموعة ألمان كانوا تاريخياً عايشين فى دول البلطيق، (لاتڤيا وإستونيا) من عصر النهضة لحد الحرب العالمية التانية، و كانوا مشكلين الطبقة الأرستوقراطية في الدول دي. النهارده بيشكلوا اقل من 1% من سكان الدول دي؛ لإن أغلبهم هاجروا لالمانيا و كندا.

مراجع 

قوميات
ويكيبيديا ماليالام

ويكيپيديا ماليالام (മലയാളം വിക്കിപീഡിയ) هى نسخة ويكيپيديا باللغه الماليالام. ابتدت الويكيپيديا دى فى 21 ديسمبر 2002، ومن يوليه 2010 الويكيپيديا الماليالام بقت المركز التانى بعد ويكيپيديا انجليزى فى العمق.

مصادر 

ويكيبيديات
اوروبا (قمر)

اوروبا ( Ευρώπη;  Europa  ) هو ساتت اقرب قمر من كوكب المشترى (جوبيتر) و رابع واحد فيهم من حيث الحجم. اوروبا هو أصغر واحد فى الاربع اقمار الجاليليه الكبيره بتوع كوكب المشترى اللى اكشتفهم جاليليو جاليلى سنة 1610. اسم القمر متاخد من اوروبا اللى كانت حبيبة زيوس كبير الالهه فى اليونان القديمه.
قطر اوروبا 3130 كم يعنى اكبر بشويه بسيطه من القمر بتاع الارض و سطحه متجمد تماما على العكس من يو (Io) خامس كواكب المشترى اللى سطحه متغطى ببراكين و لافا ملهلبه. بيعتقد علما انه تحت طبقة التلج اللى بتغطى سطحه ممكن يكون فى مايه فى حاله سايله و اشكال من الحياه البدائيه المتجمده.

اقمار
كيرالا

كيرالا ( കേരളം ) هى ولايه من ولايات الهند. موجوده على ساحل شبه القاره الهنديه الجنوبى. الولايه دى اتعملت فى 1 نوڤمبر 1956 و مساحتها حوالى 38,863 كم2. ليها حدود ع الشمال مع ولايه كارناتاكا، ومن الشرق و الجنوب ليها حدود مع ولايه تاميل نادو |Tamil Nadu|، و فى الغرب بحر لاكشادويپ |Lakshadweep|.
تريڤاندروم |Thiruvananthapuram| هيا عاصمة ولاية كيرالا و هيا اكبر مدينه فيها. كوتشى |Kochi| و كوزيكودى |Kozhikode| هما من المدن الكبيره و المعروفه فيها. كمان معروف عن ولاية كيرالا المدن الصغيره اللى بتنتشر فى اراضى الولايه.

السكان 
عدد سكان كيرالا حوالين 31.8 مليون انسان. اكترهم ماليالاميين.

مصادر 

ولايات الهند
خط مالايانما

خط مالاياناما (|Malayanma|)، كان نظام كتابه بيستخدم فى مدينة تيرڤاندورم |Thiruvananthapuram| الهنديه عشان كتابه اللغه الماليالام.
المالاياناما |Malayanma| هو من نفس عيلة الخطوط اللى بتنتمى ليها، زى ڤاتيزوتو |Vattezhuthu| و كوليزوتو |Kolezhuthu|.

مصادر 

لغات
شركة المرعبين المحدوده

شركة المرعبين المحدوده ( Monsters, Inc) هو فيلم كارتون (جرافيكس) من انتاج شركة پيسكار (Pixar) وشركة والت ديزنى، سنة 2001. مدته 92 دقيقه. الفيلم ده اترشح لجايزة اوسكار لاحسن فيلم كارتون سنة 2001.

الفلم اتعمل‍له دوبلاچ باللغه المصرى الحديثه.

الشخصيات 
 شلبى سلوڤان: ( James Sullivan)، مثّل صوته الفنان المصرى سامى مغاورى; موظف فى شركة المرعبين المحدوده و هو من المخوفاتيه.
 مارد وشوشنى: ( Michael Wazowski)، مثّل صوته الفنان المصرى محمد هنيدى; صاحب شلبى وزميله فى الشغل.
 ابو عنكبوت: ( Mr. Henry J. Waternoose) ريّس شركة المرعبين المحدوده; بيشتغل على تطوير نظام مش قانونى عشان يجيب طاقه اكتر ويعدّى ازمة الطاقه.
 بوو: ( Boo) ، مثّل صوتها يارا عادل هى الطفلة اللى شلبى كان عايز يرجعها لبيتها

افلام كارتون
افلام ديزنى
ايهود اولميرت

ايهود اولميرت ( אהוד אולמרט  Ehud Olmert) (30 سبتمبر 1945) هو سياسى اسرائيلى و كان ريّس وزرا دولة اسرائيل ال12 من سنة 2006 لحد 2009. كان ريّس حزب كاديما لحد سبتمبر 2008. اولميرت كان العمده بتاع القدس من 1993 لـ 2003.  سنة 2003 إنتخبه الكنيسيت (الپرلمان) و بقى وزير و نايب ريّس الوزرا فى الحكومه بتاعة ريّس الوزرا اريل شارون. يوم 4 يناير 2006, بعد ما شارون عانا من نزيف فى المخ, اولميرت إبتدا يمارس سلطاته بتاعة ريّس الوزرا. اولميرت قاد كاديما للنصر فى إنتخابات مارس 2006 (بعد شهرين بس على أزمة شارون الصحيه) و استمر نايب ريّس وزرا. يوم 14 ابريل, بعد اسبوعين ع الانتخابات, شارون إتعلن عنه إنه بقى عاجز بشكل دايم, اللى خلا اولميرت يبقى شرعى هو ريّس الوزرا الموقّت. بعد اقل من شهر, يوم 4 مايو, اولميرت و الحكومه اللى بعد الانتخابات الجديده إتوافق عليهم من الكنيسيت, و بكده اولميرت بقى هو ريّس الوزرا الرسمى فى اسرائيل.

اولميرت و الحكومه بتاعته كانت علاقتهم كويسه جدا مع السلطه الفلسطينيه اللى بتقودها حركة فتح, اللى وصلت لأحسن مرحله شهر نوفمبر 2007 فى مؤتمر أناپوليس. على اى حال, وقت وجوده ريّس وزرا فى السلطه, كان فيه صراعات عسكريه كبيره مع حزب الله و حماس (فى الغالب فى قطاع غزه). اولميرت و وزير الدفاع عمير پيريتز Amir Peretz إتنقدو جدا فى تعاملهم مع حرب لبنان 2006. على اخر 2008, خلص وقف طلق النار بين حماس و اسرائيل, اللى إتسبب فى حرب غزه 2008-2009. اولميرت علن إن قوات الدفاع السرائيلى حتستهدف قيادة حماس و البينه التحتبيه فى الحرب.

نوتات 

مواليد 1945
رؤساء وزرا اسرائيليين
عسكريين اسرائيليين
اسرائيليين روس
ادينو بجرايم ضد البشريه
خالد الاسلامبولى

خالد احمد شوقى الإسلامبولى (15 يناير 1955 - 15 ابريل 1982) كان ملازم اول فى الجيش المصرى و متطرف دينى , اتولد فى محافظة المنيا. معروف بانه المخطط الرئيسى و واحد من اللى نفذوا عملية اغتيال الرئيس المصرى انور السادات, اعترف بعد قتله للسادات انه عمل كدا عشان السادات, حسب كلامه, اهان العلماء فى اخر خطبه ليه و رماهم فى السجن زى الكلاب زى ما قال فى الخطبة, و عشان عمل معاهدة سلام مع اسرائيل فى معاهدة كامپ ديڤيد و انه مش بيحكم بشرع ربنا و طلوع فتوى من مشايخ سلفيين بتحليل دم السادات و بتبيح قتله, فيه ناس بتضيف للاسباب دى دافع الانتقام لاعتقال اخوه محمد الاسلامبولى.اتحكم عليه بالاعدام رمى بالرصاص. بتعتبره الجماعات الاسلاميه المتطرفه انه بطل و شهيد و اتسمت تنظيمات ارهابية على اسمه.

بدايته 
اتولد لعيلة من الطبقة الوسطى و دخل الكلية الحربيه و اتخرج و اتعين ملازم اول فى سلاح المدفعية.

اغتيال السادات 
 المقاله الرئيسيه: اغتيال انور السادات

خالد الاسلامبولى مكانش متحدد له انه يشارك فى العرض العسكرى بتاع احتفالات 6 اكتوبر سنة 1981 و شارك فى العرض بدل الضابط الاساسى بعد ما عيا الضابط الاساسى و مقدرش يشارك فى العرض, وقتها ابتدى الاسلامبولى يفكر فى اغتيال السادات و طلوع فتوى لمشايخ سلفيين بتحليل قتل السادات, وقتها ادت لخالد الضوء الاخضر و الشرعية للى عايز يعمله, و بلغ عبد السلام فرج, القيادى فى الجماعات الاسلامية, خطته و وافق عليها و ساعده و اداله فلوس و جابله ناس يساعدوه فى اغتيال السادات. خالد الاسلامبولى مكانش فى نيته قلب نظام الحكم, بعكس ناس مشاركين و مؤيدين فى عملية الاغتيال, و كان كل همه و تركيزه انه يقتل السادات و بس و اثبت كدا لما مراضاش يضرب النار على وزير الدفاع المشير محمد ابو غزالة و نائب الرئيس وقتها حسنى مبارك و قاله "انا مش عايزك انتا...انا عايز فرعون [بيقصد السادات]". عملية الاغتيال نجحت و حصلت فى 40 ثانية بس و اتصورت اجزاء منها على التلفيزيون. بعد عملية الاغتيال اتقبض عليه و اتحاكم قدام محكمة عسكرية و اتحكم عليه بالاعدام رمى بالرصاص.

الاسلامبولى فى جمهورية ايران 
بعد اتفاقية كامب ديفيد و استضافة السادات لشاه ايران المخلوع محمد رضا بهلوى بعد الثوره الايرانيه, العلاقات بين مصر و ايران اتوترت جامد وبعد اغتيال السادات و نكايه بالسياسه المصرية و كره الحكومة الايرانية و قتها للسادات سموا شارع فى طهران باسم خالد الاسلامبولى. فى سنة 2004 اتغير اسم الشارع لشارع الانتفاضة نسبة للانتفاضة الفلسطنيه لكنه لم ينفذ.

مصادر 
 إيران بتقرر بشكل نهائى تغيير اسم شارع قاتل السادات بالرغم من احتجاجات المتشددين

شوف كمان 
 حادثة المنصة

عسكريين مصريين
مجرمين مصريين
قتالين قتلى
ارهابيين
مصريين اتعدموا
مصريين اتراك
منياويه
حادثة المنصه

حادثة المنصة هى عملية قتل الرئيس المصرى محمد انور السادات فى وسط العرض العسكرى يوم 6 اكتوبر سنة 1981 فى احتفالات النصر بتاعة حرب اكتوبر.بعد الاغتيال دا حصلت محاولة قلب نظام الحكم على ايد الجماعات الاسلاميه المتطرفه و دخلت مصر فى مرحلة حروب مع التنظيمات دى و حصلت عمليات ارهابية و اغتيالات سياسيه فضلت موجوده لحد نص التسعينيات.حادثة المنصة او عملية اغتيال السادات حصلت فى 40 ثانية بس و اتصورت اجزاء منها على التلفيزيون.

الشخصيات الاساسيه فى الاغتيال

بشكل رئيسى 

 خالد الإسلامبولى: المخطط الرئيسى و واحد من المنفذين لعملية الاغتيال و المتهم الرئيسى فى محاكمة قتلة السادات. نزل من العربية فى وسط العرض, بعد ما اجبر السواق,اللى مكانش مشترك فى العملية, انه يقف وقت ما عدوا قدام المنصة و بعدين راح نحية المنصة اللى قاعد فيها السادات وهو بيضرب رصاص جامد و قدر انه يصيبه.خالد الاسلامبولى مكانش فى نيته قلب نظام الحكم, بعكس ناس مشاركين و مؤيدين فى عملية الاغتيال, و كان كل همه و تركيزه انه يقتل السادات و بس و اثبت كدا لما مراضاش يضرب النار على وزير الدفاع المشير محمد ابو غزالة و نائب الرئيس وقتها حسنى مبارك و قاله "انا مش عايزك انتا...انا عايز فرعون [بيقصد السادات]". اتقبض عليه و اتحكم عليه بالاعدام رمى بالرصاص.
 حسين عباس: كان قناص بالقوات المسلحة المصرية, و كان واقف فوق عربية العساكر اللى خطفوها و كان عليها بقية المنفذين و ضرب رصاصة واحدا المقصود بيها رقبة السادات و لكنه ا غلط و أصاب عظمة الترقوة, و بعدين راح نزل من العربيه و راح على المنصة و ضرب نار شوية و بعدين مشى زى اى واحد عادى و متقبضش عليه غير بعد 3 ايام من تنفيذ العملية بعد اعتراف زمايله عليه تحت الاكراه.
 عبود الزمر: شارك فى تخطيط و تنفيذ فى عملية الاغتيال وهو اللى اقترح فكرة الهجوم بشكل مباشر على المنصة من قدام و لغوا بقية الافكار لاغتيال السادات اللى كانت منها الهجوم على استراحة السادات وهو قاعد فيها. طلع عليه حكمين بالسجن فى قضية اغتيال السادات و اخد 25 سنة سجن و 15 سنة كمان عشان تبع لتنظيم الجهاد.اتسجن لكن افرج عنه فى فبراير 2011 بعد زوال حكم حسني مبارك.
 عطا طايل: شارك فى عملية اغتيال الرئيس المصرى انور السادات. اتعدم شنقا فى سجن الاستئناف يوم 15 ابريل سنة 1982.
 عبد الحميد عبد السلام: شارك فى عملية اغتيال الرئيس المصرى انور السادات.

بشكل مش رئيسى 
 عبد السلام فرج: قيادى فى الجماعات الاسلامية, وافق على خطة خالد الاسلامبولى و ساعده واداله فلوس و جابله ناس يساعدوه فى اغتيال السادات و كان من اللى بيفكروا و حاولوا يقلبوا نظام الحكم بعد عملية الاغتيال.
 عمر عبد الرحمن: شيخ سلفى متطرف طلع فتوى بتحليل دم السادات, و ادت شرعية لخالد الاسلامبولى و اللى معاه عشان ينفذوا عملية الاغتيال لكن تمت تبرئته من التهم الموجهة إليه.
 مجموعة من الشيوخ السلفيين المتطرفين.

شوف كمان 
 خالد الاسلامبولى
 انور السادات

مصادر 

سياسة مصر
ارهاب فى مصر
مصر الحديثه
سى++

C++ (  ) هى لغة برمجة بتعتمد على الكائنات (classes),
اصلها جاى اساسا من لغة الC.
الC++ دلوقتى هى تقريبا أهم لغة برمجة عشان البرامج العامة و برامج النظام و حتت كتير من نظم التشغيل زى لينكس و مايكروسوفت ويندوز اتكتبت على الC++.
و برضو هى لغة كتير بيستخدموها فى البرامج التجارية.
السى++ ليها ستاندارد من منظمة أيزو, اول ستاندرد كان فى سنة 1998 و اتسمى C++03 و اخر ستاندرد كان فى سنة 2014 و اتسمى C++14, و ده ضم ليبراريز جديدة عن الستاندرد الاصلى.

التاريخ 
اللى ابتكر سى++ هو بريان ستروتوب فى سنة 1979 و سماها وقتها "سى مع كلاسيز", و اتأثر جامد بلغة سيمولا و حب انو يضيف الحاجات اللى فى سيمولا مع لغة سى,

فى سنة 1983 كانت اول مرة تتسمى C++ بدل اسمها القديم "سى مع كلاسيز".

مع التسعينات ابتدت السى++ تاخد شعبية كبيرة عشان هى مناسبة للسيستمز الرسومية زى ويندوز اللى ابتدت تبقى كتيرة فى الوقت ده. و ابتدت الشركات اللى بتعمل الكومبايلرز و الديفلوبر تولز تعمل ليبراريز بتعتمد على الاوبجكتز بتاعة السى++ عشان تسهل شوية البرمجة للسيستمز الرسومية زى ويندوز.
فاتعمل الOWL الاول من شركة بورلاند و بعد كده راحت مايكروسوفت عاملة MFC و كلها عبارة عن كلاسيز حوالين الويندوز API.

كمبيوتر
روبرت ادواردز

روبرت ج. ادواردز Robert G. Edwards ( اتولد فى مانشستر، 27 سبتمبر 1925 )، دكتور و بروفيسور وعالم وباحث بيولوجيا انجليزى فى الطب فى جامعة كمبريدج فى انجلترا ، مؤسس علم اطفال الانابيب. اتلقب بـ " ابو اطفال الانابيب ". اخد جايزة نوبل فى الطب سنة 2010 على انجازاته اللى حققها و اللى سمحت بعلاج امراض الخصوبه و دى حاله طبيه بتأثر على حوالى 10% من الأزواج على مستوى العالم.

اول طفلة انابيب 
بعد ما عمل تجارب على الحيوانات قدر الدكتور ادواردز انه ينقل تجاربه على البشر فى سنة 1987 بنجاح و اتولدت " لويزا براون " Louise Brown اول طفلة انابيب فى التاريخ يوم 25 يولية 1978 فى مستشفى اولدهام العام Oldham General Hospital.

جايزة نوبل 
رغم انمعارضة الكنيسه الكاتوليكيه فى الغرب استمر فى جهوده لغاية ما وصل عدد اطفال الانابيب فى العالمل4 مليون طفل. استمرت الكنيسه الكاتوليكية فى مهاجمة الدكتور ادواردز ، و بعد ما أخد جايزة نوبل فى الطب هاجم الفاتيكان لجنة جايزة نوبل.

اول مركز لاطفال الانابيب فى مصر 
زار الدكتور ادواردز مصر فى سنة 1986 و شارك فى افتتاح اول مركز لاطفال الانابيب فى مصر اللى دعمه وساعده مساعده كبيره، و حضر فى سنة 1987 ولادة اول طفلة انابيب فى مصر و هى " هبة الله ". فى سنة 2008 كرمت مصر الدكتور ادواردز بمناسبة مرور 30 سنه على انجازه الضخم فى احتفال اتعمل فى اسكندريه و منحته وزارة الصحه المصريه درعها كتقدير لجهوده و انجازاته العلميه. الدكتور ادواردز بيزور مصر من وقت للتانى اكمنه كمان بيحب تاريخ مصر وآثارها.

الدكتور روبرت ادواردز دخل الفرحه فى قلوب الاف البشر و فتح باب الأمل لآلاف الاسر فى نواحى العالم.

لينكات خارجيه 
 مصر كرمت رائد اطفال الأنابيب قبل نوبل  
 الفاتيكان يهاجم لجنة جايزة نوبل

مصادر 

مواليد 1925
وفيات 2013
اطبا انجليز
علما انجليز
واخدين جايزة نوبل
دارسين فى جامعة ادنبره
متعلمين فى جامعة كامبريدج
مانشستر

مانشستر (Manchester,  ) هيا مدينه فى انجلترا فى المملكه المتحده كان عدد سكانها 483,800 سنة 2009,
و كان عدد سكان منطقة مانشستر الكبرى الحضريه 2,240,230.

مصادر 

مدن انجلترا
مانشستر الكبرى
جرنال الدستور

الدستور هى جرنال مصرى بتصدره مؤسسة الدستور للصحافة والنشر و شعارها متاخد من كلام سعد زغلول بان الامة هى المصدر الحقيقى للسلطة. مؤسسها ابراهيم عيسى و اللى كان رئيس تحريرها من وقت ما طلعت ف 1995 لحد ما اتشال من رئاسة التحرير فى 5 اكتوبر 2010. العدد الاول للجرنال اتنشر فى ديسمبر 1995 بتصريح من قبرص , ودا كان اسلوب مشى عليه صحف مصرية وقتها عشان يفلتوا من القوانين اللى بتقيد حرية التعبير و اصدار الجرايد , فى سنة 1998 قفلته الحكومة المصرية الجرنال و بعدين قدر عيسى انه ياخد حكم قضائى فى سنة 2001 انه يرجع الجرنال تانى و فعلا رجع الجرنال مرة تانية فى سنة 2005 كجرنال اسبوعى بيطلع كل يوم اربع و بعدين اتحول لجرنال يومى بعدد خاص كبير كل يوم اربع بعد ما حقق شعبية كبيرة. فى سنة 2010 باعها مالكها القديم ل السيد البدوى شحاتة و مجموعة من المساهمين, رئيس حزب الوفد الجديد و صاحب قنوات الحياة الفضائية و مصانع ادويه, ب16 مليون جنيه مصرى، و بقى الرئيس التنفيذى لمجلس الإدارة رضا ادوارد و اتفقت الاطراف كلها ان ابراهيم عيسى حيفضل رئيس للتحرير و الجرنال حيمشى بنفس الاسلوب و سياسة التحرير اللى كان ماشى به.بس فى 5 اكتوبر 2010 شال السيد البدوى ابراهيم عيسى من رئاسة التحرير و دا رفضه الصحافيين اللى شغالين فى الجرنال و دخلوا فى اعتصام مفتوح, و بعدها استقال السيد البدوى من رئاسة مجلس الادارة و برر كدا انه استقال عشان يتفرغ لحزب الوفد.الجرنال دلوقتى ملوش رئيس مجلس ادارة او مجلس ادارة ولا رئيس تحرير, بالرغم من الصحافيين رافضين قرار اقالة عيسى و بيعتبروه لسه رئيس تحرير و انفصلوا بموقع الجرنال على النت و شالوا اسم المالك الجديد و مخلين اسم عيسى كرئيس تحرير لحد دلوقتى.

الجرنال 
الدستور بتتكون من 14 صفحة فى الاصدار اليومى و و 24 بالعدد الأسبوعى اللى بيتوزع كل يوم اربع.رجع الجرنال فى 23 مارس 2005 كل يوم اربع و اتطور بعد كدا و بقى جرنال اسبوعى فى 31 مارس 2007.و جاه الاصدار الجديد من الدستور بشكل جديد و مبتكر و اعتمدت على صحفيين شباب كتير و اغلب المقالات كانت بتتكتب بالمصرى و كانت بتستخدم الكاريكاتير كتير فى الجرنال و بتهاجم الحكومة المصرية بشكل كبير جدا و بدون حدود و بسبب كدا اتحاكم صحافين فى الدستور اشهرهم رئيس التحرير السابق ابراهيم عيسى و اتحكم عليه بحبس شهرين ,اتشال بعد ما طلع له عفو رئاسى, و بتعتبر تجربة جديدة فى الصحافة المصرية.

لينكات خارجية 
 الموقع الرسمى للجرنال 

جرانيل و مجلات مصريه
دستور
فيصل العوامى

فيوصل العوامى هو شيخ دين شيعى سعودى. اتولد شهر يناير سنة 1965 فى مدينة القطيف فى السعوديه. سنة 1982 هاجر لـ ايران عشان يدرس فى "حوزة الامام القائم" (مدرسه دينيه شيعيه) فى طهران، بعدين راح مدينة مشهد و قعد فيها فتره بسيطه وبعدين هاجر لـ سوريا وقعد فيها فتره بسيطه وبعدين رجع ايران وسكن فى قُم لحد ما خلص دراسته وبعدين رجع السعوديه.

اساتذته

تأليفاته

مصادر 

شيوخ شيعه سعوديين
شيعه سعوديين
ادونيس

ادونيس (على احمد سعيد اسبر) من مواليد 1 يناير سنة 1930. هو شاعر و كاتب مقالات سورى اسس حياته المهنيه لحد كبير فى لبنان و فرنسا. كتب أكتر من عشرين كتاب بالعربى. على احمد سعيد اسبر اتولد فى شمال سوريا و عيلته من العلويين.

مصادر 

مواليد 1930
شعرا سوريين
مدبحة الدير البحرى

مدبحة الدير البحرى او مدبحة الاقصر , هى عملية ارهابية حصلت فى 17 نوفمبر 1997
ف الدير البحرى فى مصر.العملية الارهابية دى اتسببت فى قتل زوار كتير للدير البحرى . العملية دى ضربت السياحة فى مصر لفترة مش صغيرة و كمان اثرت بشكل سلبى على الاقتصاد المصرى.

العملية 
ابتدت العملية الارهابية حوالى الساعة 8:45 الصبح ف يوم 17 نوفمبر 1997, وقت ما هاجم 6 مسلحين برشاشات و سكاكين ,متنكرين و لابسين لبس الامن, و قتلوا 62 زاير و اصابوا اكتر من 26 واحد و كل دا حصل فى 45 دقيقة.و بعد كدا استولوا على اتوبيس و حصل اشتباك منهم و بين البوليس المصرى و لقوهم فى كهف بعد ما انتحروا كلهم بعد ما يئسوا من المقاومة.

المسئول عن المدبحة 
الاتهمات اتوجهت للجماعة الاسلامية على مسئوليتها عن العملية و دا اكده تصريح واحد من قادتها رفاعى طه مسؤليته عن العملية , بس بعد كدا طلع قيادى تانى و نفى مسؤلية الجماعة الاسلامية بالحادثة

الضحايا 
وصل عدد القتلى ل 0زائر منهم 4 مصريين و 58 سايح اجنبى (36 سويسرى , 10 يابانيين, 6 بريطانيين(منهم طفلة صغيرة عندها خمس سنين) و 4 المان و كولومبى و فرنساوى). و اتصاب فى الحادثة دى 9 مصريين و 12 سويسرى و اتنين المان و فرنساوى.

ردود الفعل 
 العملية الارهابية دى اثرت على العلاقة بين مصر و سويسرا اللى اغلب القتلى و المصابين من مواطنيها, بسبب رفض مصر مطالب سويسرا بصرف تعويضات كبيرة للضحايا.
 اقال حسنى مبارك رئيس مصر فى الوقت ده حسن الألفى وزير داخلية مصر من منصبه و عين حبيب العادلى مكانه .
 اعتقالات و تضيق امنى كبير على المتطرفين الدينين و المنتمين للجماعة الاسلامية
 كانت المدبحة هى اخر عملية ارهابية حصلت فى مصر , لحد ما حصلت مجموعة تفجيرات حصلت فى سينا سنة 2005.

شوف كمان 
 الارهاب فى مصر

ارهاب فى مصر
مدابح
ماريو بارجاس يوسا

ماريو بارجاس يوسا (Jorge Mario Pedro Vargas Llosa,  ) من مواليد 28 مارس 1936. روائى و صحفى و سياسى من بيرو أخد جايزة نوبل فى الادب سنة 2010,
ماريو ڤارجاس يوسا معاه جنسية اسبانيا و جنسية بيرو. و كتب أكتر من 30 روايه و مسرحيه و مقاله ادبيه.

حياته 
خورخى ماريو بيدرو ڤارجاس يوسا اتولد فى مدينة اريكيبا البيروڤيه يوم 28 مارس سنة 1936 , و وكان الابن الوحيد لارنستو ڤارجاس مالدونادو و دورا يوسا يوريتا و علشان اسمه بيستخدم طريقة التسميه الاسبانيه و اسم العيله الأولانى ڤارجاس هو اسم عيلة أبوه و اسم العيله التانى يوسا هو اسم عيلة امه. ڤارجاس يوسا ساب بيرو سنة 1990 بعد ما خسر انتخابات الرئاسه و راح اسبانيا و اخد جنسيتها.

كتاباته 
ماريو بارجاس يوسا كتب أكتر من 30 روايه و مسرحيه و مقاله ادبيه

جايزة نوبل فى الادب 
ماريو بارجاس يوسا كان مرشح قديم علشان ياخد جايزة نوبل فى الادب و كان منافس اقدم لجارثيا ماركيز اللى اخد جايزة نوبل فى الادب سنة 1984 . و لما كسبها من الاسباب اللى لجنة نوبل قالتها تصويره المفصل للصراعات على السلطة و صورها الللى ليها معالم محدده عن صمود الفرد و تمرده و فشله. سكرتير الأكاديميه السويديه بيتر آنجلوند قال عن يوسا إنه طور فن حكى القصص بطريقة رائعه.

مصادر 

مواليد 1936
واخدين جايزة نوبل
اسبان
وورلد ميوزيك اوورد

وورلد ميوزيك اووردز () و معناها جوايز موسيقى العالم هيا جوايز اتأسست سنة 1989 علشان تكرم كل سنه المغنيين على حسب ارقام مبيعات تسجيلاتهم من كل مناطق العالم. من بين المغنيين اللى فازو بجوايزها قبل ده بارى وايت، ايلتون چون، مادونا، ويتنى هيوستن، ستيڤى واندر، ديانا روس، تينا تيرنر، رود ستيوارت، ديفيد بووى، ليونيل ريتشى، لوتشيانو بافاروتى، بلاسيدو دومينجو، مايكل جاكسون، مارايا كارى، كارلوس سانتانا، ديب بيربل، جلوريا جاينور، بون چوڤى، چانيت چاكسون، شير، رينجو ستار، راى تشارلز، خوليو ايجليسياس، تونى بينيت، شاكا كان، جورج بنسون، كليف ريتشارد، سيلين ديون، لوس انجليس لريد، بيونسى. جنيفر لوبيز و عمرو دياب ونانسي عجرم و اليسا

جوايز
غنا
جويبار

جويبار (|Juybar|) مدينه ايرانيه فى محافظة مازندران، وهي بعيده عن سارى، مركز المحافظه حوالى 15 كم.

لنكات برانيه

مصادر 

مدن ايران
ناتهورام جودسى

ناتهورام جودسى (   Nathuram Vinayak Godse) (19 مايو 1910 - 15 نوفمبر 1949) كان متطرف هندى و عضو فى جماعة ماهاسابها (Mahasabha) الهندوسيه المتطرفه. معروف اكتر بإنه اللى قتل جاندى و اشتراك معاه سبعه كمان فى التخطيط لاغتياله. اتقبض عليه و اتحكم عليه بالاعدام و اتنفد الحكم فى 15 نوفمبر 1949.

اغتياله مهاتما جاندى 

جماعة ماهاسابها المتطرفه اللى جودسى كان منتمى ليها كانوا بيئيدوا جاندى فى تنظيمه لحركة العصيان المدنى ضد الحكومة الانجليزية, بس قلبوا عليه و إتراجعو لما شافوا, من وجهة نظرهم, ان جاندى بيضحى بتفوق الهندوسيه عشان يرضى و يقوى المسلمين الهنود و لاموه و قالوا انه السبب فى تقسيم الهند لدولتين: الهند اللى اغلبها هندوس و پاكستان اللى اغلبها مسلمين. جودسى اتجمع مع سبعه كمان منهم اخوه جوپال جودسى (Gopal Godse) و قرروا انهم يغتالوا جاندى بقنبلة, بس المحاولة فشلت فقرروا انهم يغتالوه من على مسافة قريبة بعد اسبوع من المحاولة الاولانيه. و يوم 30 يناير, سنة 1948 اما جاندى كان رايح يصلى هو و كام واحد مرافقه ناتهورام جودسى قرب منه و وطاله كتحية و دليل احترام و قال انه عايز يتكلم معاه. وقتها واحدا من المرافقين قالت له ان المهاتما جاندى او زى ما كانوا بيقولوه "باپه" (Bapu) متأخر جامد و حاولت انها تمشيه و انه يرجع تانى بعد الصلاة, فراح زائئها و راح مطلع مسدس و ضرب جاندى اكتر من مرة بالرصاص من على مسافة قريبة جامد. بعد ما ضرب جاندى بالرصاص و الناس لسه مصدومة من اللى حصل نارتهوم جودسى محاولش يهرب ولا حاجة و راحت الناس اللى واقفاه اتلموا و مسكوه و فضلوا يضربوا فيه لحد ما البوليس جاه واخده.

الاعدام 
اتحاكم عليه يوم 27 مايو 1948 بتهمة قتل المهاتما جاندى و فى المحكمة محاولش انه يدافع عن نفسه و اعترف انه قتل جاندى بعد ما قعد فترة كبيرة بيشرح و يبرر هو قتله ليه. فاتحكم عليه بالاعدام بالشنق و اتنفذ الحكم فى يوم 15 نوفمبر 1949.

مواليد 1910
وفيات 1949
هنود
شهاب الدين أبو السعادات

الملك المظفر شهاب الدين ابو السعادات احمد ابن المؤيد شيخ ( اتولد فى القاهره ح 1420 ) ، سلطان مصر و سابع سلاطين الدوله المملوكيه البرجيه ( الشركسيه). بيعتبر أصغر سلطان فى تاريخ مصر و تانى اصغر واحد يقعد على عرش مصر (بعد الملك احمد فؤاد التانى). قعد على عرش مصر سنة 1421 لمدة تمن تشهر و هو لسه ماكملش سنتين بعد وفاة ابوه السلطان المؤيد ابو نصر شيخ. امه كان اسمها " سعادات ".

بعد وفاة السلطان ابو نصر شيخ سنة 1421 اتفق الامرا على تنصيب ابنه الرضيع شهاب الدين ابو السعادات احمد. ابن إياس بيوصف الحدث ده بقوله : " لم يقع لأحد من ابناء الملوك بمصر أن تسلطن و هو فى هذه السن ". الامرا جابوا ابو السعادات و قعدوه على حصان و هو عمال يعيط و قعدوه على عرش السلطنه و هو على حجر مرضعه ، ولما دقت الكوسات فجاءه فى حفلة التنصيب اتخض الطفل و اغم عليه و حصله حول فى عينيه فضل ملازمه طول حياته.

الامير " الطنبغا القرمشى " اتعين وصى على السلطان الرضيع لكن إكمنه كان فى تجريده فى الشام قام الامير ططر بمهمة الوصى على ما يرجع ، لكن ططر كان امير قوى وليه نفوذ كبير فعزل بعد شويه " الطنبغا " واتجوز " سعادات " ام السلطان الرضيع و لما ثار النواب فى الشام عليه اخد السلطان ابو السعادات وراح بيه ع الشام يحاربهم و بعد ما غلبهم خلعه و اتسلطن مكانه و طلق " سعادات " تانى يوم من خوفه منها من عملته. الظاهر ططر كان هو الحاكم الفعلى لمصر.

شهاب الدين ابو السعادات قعد على عرش مصر تمن تشهر. بيقول المقريزى عن خلعه : " فما كان أغناه عن هذه السلطنة، ما استفاد منها إلا الحول فى عينيه ".

ألقابه وعملاته 
 ظهر اسمه و ألقابه على عملاته بالشكل ده : السلطان الملك المظفر ، السلطان الملك ابو الفتح ، الملك المظفر.
 ظهر له دعائين : " خلد الله ملكه ونصره " ، و " خلد الله ملكه ".
 ليه درهم ظهرت عليه حاجه مهمه و هى كنية " ابو الفتح " مع إن كنيته كانت " ابو السعادات " . كنية " ابو الفتح " كانت فى الواقع كنية " الظاهر ططر " اللى خلعه من السلطنه و اتسلطن مكانه ، و ده ممكن يبين انه ططر كان بيجهز نفسه لإعلان سلطنته. الحاله دى بتعتبر فريده عمرها ما حصلت فى تاريخ مصر.

المراجع 

 ابن تغري : النجوم الزاهرة فى ملوك مصر و القاهرة, الحياة المصرية ، القاهرة 1968.
 محمود بن احمد البدر العينى ، الروض الزاهر فى سيرة الملك الظاهر " ططر " ، دار الانوار ، القاهره 1370هـ
 المقريزي : السلوك لمعرفة دول الملوك, دار الكتب, القاهرة 1996.
 شفيق مهدى ( دكتور) : مماليك مصر و الشام, الدار العربية للموسوعات, بيروت 2008.

مماليك
سلاطين مصر المملوكيه
تاريخ مصر
تاريخ مصر المملوكيه
حكام مصر
مماليك برجيه
محمد حسين فضل الله

محمد حسين فضل الله هو مرجع دينى شيعى لبنانى. اتولد يوم 2 نوفمبر سنة 1935 فى مدينة النجف العراقيه،
واتوفى يوم 4 يوليه 2010 فى بيروت عاصمة لبنان. ابتدا يدرس فى الحوزه (المدرسه الدينيه الشيعيه) لمّا كان عنده تسع سنين، ولمّا بقى عنده ستاشر سنه ابتدا يدرس البحث الخارج (الدراسات العليا).

تأليفاته

مصادر 

مواليد 1935
وفيات 2010
شيوخ شيعة لبنانيين
دار الاوبرا المصريه

دار الاوبرا الجديده هو الاسم المجازى لل "المركز الثقافى التعليمى" اللى اتبنى فى ارض الجزيرة فى القاهره سنة 1988 بمنحه يابانية من وكالة جايكا. أن وكالة جايكا لا تمنح معونات لمشاريع ترفيهيه لكن لمشاريع تنمويه و صحيه بس، سُمّيت دار الاوبرا الجديده رسمى "المركز الثقافى و التعليمى".

بعد ما احترق مبنى دار الاوبرا الخديويه فى 28 اكتوبر 1971 بقيت مصر بلا دار اوبرا، لكن بعد سبعتاشر سنه فى ابريل 1983 وقت زيارة رئيس مصر حسنى مبارك لليابان قررت الحكومه اليابانيه اهداء مصر مركز ثقافى تعليمى لتوثيق العلاقات الوديه بين مصر و اليابان و كلفت شركة نيكن سيكى (Nikken Sekkei) الاستشاريه بتصميم المبنى و الاشراف على تنفيذه، و فى اغسطس 1983 عملت وكالة جايكا اليابانيه مباحثات مع مجموعة عمل مصريه كونها وزير الثقافه المصرى وقتها عبد الحميد رضوان لتنفيذ المشروع.

فى 31 مارس 1985 حط الرئيس المصرى حسنى مبارك حجر الاساس فى ارض الجزيره فى القاهره و ابتدت شركة كاجيما اليابانيه فى البنا اللى اخد تلت سنين، و خلص فى 31 مارس 1988 و اتفتح المركز يوم 10 اكتوبر 1988 و اتعملت حفلة افتتاح كبيره حضرها الرئيس المصرى و رئيس الوزرا و الوزرا و وزير الثقافه وقتها فاروق حسنى و مثقفين مصر. ما اتعزمش فى الحفله الشاعر مأمون الشناوى مؤلف "نشيد الجهاد" اللى كان نشيد الافتتاح و لا الاديب نجيب محفوظ اللى اخد جايزة نوبل فى الادب بعدها بكام يوم.

المراكز الثقافية بالاوبرا 
 قصر الفنون وده مركز ثقافي ويعد معرض ضخم لكافة الاعمال الفنية التشكيلية وكمان ملحق بالقصر مكتبة فنية تهتم بالاساس بالفنون التشكيلية.
 مركز الهناجر للفنون ويحتوى على قاعة عرض ومسرح صغير للعروض الحرة.
 نقابة الفنانين التشكيلي
 مكتبة الاوبرا الموسيقية وملحق بيها قاعة للعرض الفنى.
 مركز الأبداع الفني التابع لوزارة الثقافة المصرية.
 متحف الفن المصرى الحديث
 المسرح الكبير الخاص بالعروض الأوبرالية والغنائية الضخمة وجميعها تكون رسمية قد تم تجهيزه امنيا ضد الحرائق ويسع 1200 مقعد.
 المسرح الصغير ويختص بعرض الندوات والأمسيات الثقافية كمان العروض الفنية الصغيرة وغير الرسمية ويسع حوالى 500 مقعد.
 المسرح المكشوف خصص ده المسرح للعروض الصيفية والشبابية وتيلغ سعته حوالي600 مقعد و تمت عليه عروض محلية وعالمية كتيرة.

الفرق المحلية التابعة لدار الاوبرا المصرية 
 فرقة باليه اوبرا القاهرة
 اوركسترا القاهره السيمفونى
 كورال اوبرا القاهرة
 فرقة اوبرا القاهرة.
 أوركسترا اوبرا القاهرة
 كورال أكابيللا
 فرقة الرقص المسرحي الحديث المصرية
 فرقة عبد الحليم نويره للموسيقى العربية
 الفرقة القومية للموسيقى العربية
 فرقة اوبرا الاسكندرية للموسيقى العربية
 فرقة الموسيقى العربية للتراث
 فرقة الانشاد الديني

شوف كمان 
 دار الاوبرا الخديويه
 دار اوبرا اسكندريه
 دار اوبرا دمنهور

وصله برانى 
 الموقع الرسمى لدار الاوبرا المصرية

مصادر 
 ماهر حسن، المصرى اليوم، مؤسسة المصرى النهارده للصحافة و النشر، عدد 2310، 10 اكتوبر 2010.

ثقافة مصر
مبانى
القاهره
معالم القاهرة
مسارح
دار أوبرا
دار أوبرا فى مصر
مسارح فى مصر
قبرص الشماليه

جمهورية شمال قبرص التركيه (توركى: Kuzey Kıbrıs Türk Cumhuriyeti) هى بحكم الامر الواقع دولة موجوده فى الجزء الشمالى من جزيرة قبرص مساحتها 3335 كم مربع و عدد السكان حوالى 285,356 و عاصمتها نكوسيا.

التاريخ 
الموضوع ابتدى فى سنة 1974 لما التوتر و العنف اللى كان بين القبارصة اليونانيين و القبارصة الاتراك زاد جامد و اللى زود الموضوع اكتر لما حاول القبارصه اليونانيين يعملوا انقلاب و يضموا الجزيرة لليونان , تركيا رفضت الموضوع دا و ردت بانها غزت الجزيرة و احتلت التلت الشمالى منها. و فى 15 نوفمبر 1983 اتعلنت جمهورية شمال قبرص التركيه بس محدش اعترف بالدولة غير تركيا بس.العلاقات الخارجيه بتاعة قبرص الشماليه كلها بتمشيها تركيا و اقتصاد قبرص الشماليه معتمد اعتماد كبير على الاقتصاد التركى و بيستخدموا الليرة التركى كعملة رسمية للبلد.العلاقات بين قبرص الشمالية و جمهورية قبرص من اول اعلان جمهورية قبرص الشماليه مش كويسه فشلت كل المحاولات الدوليه عشان يوحدوا الجزيرة تانى, بس من الرغم من كدا العلاقات دلوقتى ابتدت تتحسن شوية و قررت جمهورية قبرص و قبرص الشماليه انهم يفتحوا 3 معابر على خط الهدنه اللى بيفصل بينهم و دلوقتى فى مباحثات علشان الجزيرة ترجع تتوحد تاني و خصوصا بعد الجزء اليونانى منها انضم للاتحاد الاوروبي.

شوف كمان 
 قبرص
 ليستة رؤسا قبرص الشماليه

لينكات برانيه 
 Zypern Times

 
بلاد
مناطق متنازع عليها
دول اسلاميه
ليستة رؤسا قبرص الشماليه

دى ليتسة كاملة لرؤسا جمهورية قبرص الشماليه التالته من بعد اعلان الجمهورية فى 15 نوفمبر 1983.

شوف كمان 
 ليستة رؤسا قبرص
 قبرص الشماليه
 قبرص

قبرص الشماليه
رؤسا قبرص الشماليه
ليستة رؤسا قبرص

رئيس جمهورية قبرص , منصب اتعمل فى سنة 1960 بعد ما اخدت قبرص استقلالها من المملكه المتحده. بعد انقلاب 1974 اللى عمله القبارصه اليونانيين و اللى خلى تركيا تهجم على الجزيرة و تحتل تلت الجزيرة الشماليه, و تعلن بعدها قيام قبرص الشماليه فى سنة 1983. منصب رئيس جمهورية قبرص ملوش اى سلطه ولا دعوة بجمهورية شمال قبرص.

شوف كمان 
 ليستة رؤسا قبرص الشماليه
 قبرص
 قبرص الشماليه

قبرص
رؤسا قبرص
I (من غير نقط) و i (بنقطه)

I فى اللغه التوركى موجود منّه شكلين:
 I ı، الحرف ده ميتكتبش ابدا فى بداية الكلمة، زى كلمة دياربكر Diyarbakır ( ). الحرف ده بيتنطق .
 İ i، زى كلمة استانبول İstanbul ( ). الحرف ده بيتنطق .

الاستعمال فى لغات تانيه 
الحروف دول ابتدت كتابتهم فى اللغه التوركى بعد اصلاحات أتاتورك لما إتجددت اللغه التوركى و كمان بقت بتتكتب بحروف لاتينى بعد ما كانت بتستعمل اللغه العثمانلى (التوركى القديم) بالحروف العربى، وبعدين اتنقلو لـ لغات تانيه زى:

 الاذرى: سنة 1991 بعد ما استقلت اذربايچان عن الاتحاد السوڤييتى. اللغه الاذرى اتحولت كتابتها من الحروف الكيريلى للحروف اللاتينى.
 الكريمتتارى: اللغه الكريمتتارى بتتكتب بالحروف اللاتينى وبتستعمل الحروف (I, İ). الحروف الكيريلى لسه بتستعمل فى كريميا بس هى مش الطريقه الرسميه لكتابة اللغه.

لينكات برانيه 
 تليفون مافهوش نقطه قتل شخصين و دخّل تلاته تانيين السجن (انجليزى - توركى).

حروف
ديميتريس كريستوفياس

ديميتريس كريستوفياس ( Δημήτρης Χριστόφιας  Dimitris Christofias) هو رئيس جمهورية قبرص دلوقتى. اتولد فى 29 اغسطس 1946 فى كيرينيا فى الجزء الشمالى من الجزيرة, اللى دلوقتى عاصمة جمهورية قبرص الشماليه. بيعتبر اول رئيس شيوعى فى تاريخ قبرص و كمان فى دول الاتحاد الاوروبى. كسب انتخابات الرئاسة بتاعة سنة 2008 فى 24 فبراير 2008 بعد ما اخد 53,36% من الاصوات فى الدورة التانيه من الانتخابات قدام منافسه يوانيس كاسوليديس ,اللى توجهته السياسيه يمينيه, عشان يشوفوا مين اللى حيبقى رئيس قبرص بعد الرئيس السابق تاسوس پاپدوپلوس (Tassos Papadopoulos), اللى توجهته يمينيه وسط.

السياسه 
انتخابوه ديميتريس نائب فى البرلمان القبرصى من سنة 1991 و بقى زعيم الحزب التقدمى (اكيل) من سنة 1988 و بعدين انتخبوه ليكون رئيس للبرلمان من سنة 2001, و بعدين اترشح للرئاسة و كسب. حلف اليمين فى 28 فبراير 2008 و اعلن انه حيعمل كل اللى يقدر عليه عشان يحل مشكلة جزيرة قبرص اللى متقسمه لدولتين من سنة 1974 و ان دى حتبقى من اول اولوياته. و اعلن كمان بالرغم انه شيوعى و بيفتخر بكدا الا انه حيسيب سياسية البلد الاقتصاديه اللى ماشيه بنظام اقتصاد السوق الحر زى ما هى.

مواليد 1946
سياسيين قبارصه
قبارصه يونانيين
شيوعيين
شعار قبرص

شعار جمهورية قبرص عبارة عن حمامة شايله غصن زاتون (رمز للسلام) فوق رقم 1960 و دى السنة اللى اخدت الجزيرة استقلالها من المملكة المتحدة و الخلفية عبارة عن درع بيرمز للنحاس الاصفر و اكليل الزتون اللى حولين الدرع بيرمز للسلام.

شعارات بلاد
قبرص
شعارات الدول
شعارات
الوكاله الامريكيه للتنميه الدوليه

الوكاله الامريكيه للتنميه الدوليه
( United States Agency for International Development, )
هيا وكاله من حكومة الولايات المتحده الفيدراليه مسئوله بشكل رئيسى عن ادارة المساعدات الخارجيه المدنيه. چون كينيدى, رئيس امريكا , الخمسه و تلاتين هو الللى اسس الوكاله سنة 1961 بأمر تنفيذى g;n يطبّق برامج دعم تنميه فى مناطق يسمح لها الكونجرس بـ قانون المساعده الاجنبيه سنة 1961 .

دور 
الوكاله الامريكيه للتنميه الدوليه هى وكاله فيدراليه مستقله بتاخد اجمالى قيادة السياسه الخارجيه من وزير الخارجيه الأمريكى و بتحاول ”تمد ايد مساعده للناس اللى برّا امريكا اللى بيكافحو عشان عيشه أحسن, يستعيدو حالتهم من كارثه او بيقاومو انهم يعيشو فى دوله حره و ديموقراطيه.“

اهداف 
الوكاله الامريكيه للتنميه الدوليه صرّحت بأهداف بتشمل توفير مساعده ”اقتصاديه, تنمويه, انسانيه“ حوالين العالم فى دعم اهداف السياسه الخارجيه بتاعة الولايات المتحده.“

الشغل 
الوكاله بتشتغل فى جنوب صحرا افريقيا; اسيا و الشرق الادنى/القريب, امريكا المركزيه, امريكا الشماليه, كاريبيا, اوروپا و اورواسيا.

نوتات

لينكات برانيه 

 السايت الرسمى

منظمات
يوم غسل الايدين العالمى

يوم غسل الايدين العالمى ( Global Handwashing Day)
هى حمله عشان تحفذ و تحرك ملايين حوالين العالم عشان يغسلو ايديهم بالصابونه. الحمله اهداء لزياده الوعى بغسل الايدين بالصابونه زى منهج أساسى عشان منع الامراض. اتعملت فى اسبوع المايّه العالمى (2008) بتاع كل سنه, اللى اتعقد فى ستوكهولم من 17 لـ 23 اغسطس و الشراكه الشعبيه الخاصه لغسل الايدين (PPPHW). يوم غسل الايدين العالمى اتعمل اول مره يوم 15 اكتوبر, 2008, التاريخ اللى اتحدد من الجمعيه العامه للامم المتحده بالتوافق مع سنة 2008 بتاعة سنة الصرف الصحى الدوليه .

نوتات

لينكات برانيه 
 السايت الرسمى

ايام توعيه صحيه
حادثة انهيار منجم كوبيابو

حادثة انهيار منجم كوپياپو (Copiapó) هيا حادثه حصلت فى منجم سان خوسيه (San José) للنحاس و الدهب قريب من كوپياپو فى تشيلى يوم 5 اغسطس سنة 2010. الحادثه دى اتسببت فى ان 33 راجل من اللى بيشتغلو فى المنجم اتحبسو تحت الارض على بعد حوالى 700 متر من سطح الارض
لمدة 69 يوم. و تم انقاذ كل ال 33 عامل من المنجم و طلعو لسطح الارض يوم الاربع 13 اكتوبر سنة 2010.

ال 33 عامل اتحبسو تحت على بعد حوالى 5 كيلومترات (3 ميل) من مدخل المنجم و حوالى 700 متر من سطح الارض, طلوعهم من المنجم ابتدا يوم التلات 12 اكتوبر 2010 فى 23:55 CLDT و خلص يوم الاربع 13 اكتوبر فى 21:55 CLDT.

مصادر

لينكات برانيه 
 Arvada man at controls of Chilean mine rescue rig 9NEWS.com, 27 September 2010 – Jeff Hart Drilling Operations Manager Working in Chile on Plan B Mission
 List of trapped miners, El Mercurio, 6 August 2010
 Chile Mine  BBC News

كوارث
هيرمانوبيس

هيرمانوبيس (|Hermanubis|) كان الاه مصرى - يونانى قديم صفاته و اسمه متكونين من اتحاد الالاه المصرى انوبيس مع الالاه اليونانى هيرميس. انوبيس و هيرميس كان ليهم صفات قريبه من بعضيهم (كانو بيعتبرو هما الاتنين الهه للميتين و بيرشدو ارواحهم فى العالم السفلى). انتشرت عبادته فى مصر ايام الحكم الرومانى و كان بيتصور على هيئة راجل راسه راس ديب (ابن اوى) و ماسك فى ايده الصولجان بتاع هيرميس.

الهه مصريه
اللغه الاذرى

اللغه الاذرى اتكتبت بحروف عربى ولاتينى وكيريلى. وطريقة الكتابه اتغيرت عشان اسباب سياسيه ودينيه. دلوقتى بتتكتب بحروف لاتينى فى اذربايچان، وبحروف عربى فى ايران.

مقارنه 

لغات
فريدون شهر

فريدون شهر ( მარტყოფი  مارتقوفی) هى مدينه ايرانيه فى محافظة اصفهان. عدد سكانها 13,592 انسان. نص سكان المدينه دى بيتكلمو جورجى والنص التانى بيتكلمو فارسى.

لنكات برانيه

مصادر 

مدن ايران